تورکیه، بولقاریستانی، آزلیق‌لارین سیاسی حاق‌لارینی قیسیدلاما مقصدی داشییان اویقولاما‌لاردان وازگئچمه‌یه چاغیردی.
خاریجی ایشلر باخانلیغی سؤزچوسو حسین موفتواوغلو، بولقاریستان خاریجی ایشلر باخانلیغی‌نین 7 مارس 2017.جی ایل تاریخ‌لی مطبوعات آچیقلاماسینا دایر بیر سوالا وئردیگی یازی‌لی جاوابدا بو ایفاده‌لره یئر وئردی:
"بولقاریستان خاریجی ایشلر باخانلیغی‌نین 7 مارس 2017.جی ایل تاریخ‌لی مطبوعات آچیقلاماسیندا قید اولونان 'قوراللار اساسلی' آوروپا سیستمی‌نین قوروجولاری آراسیندا تورکیه جمهوریتی ده ایشتیراک ائتمکده‌دیر. بو قورال‌لار سیستمینه عطفا، تورکیه‌ده یاشایان تورک اصیل‌لی وطنداش‌لارینی ان تمل سیاسی حاقحقلاریندان‌ بیری اولان سئچمه حاق‌لارینی قوللانماقدان محروم بوراخماق مقصدیله، تورکیه‌ده قورولابیله‌جک ماکسیموم صاندیق ساییسینی 35 ایله محدودلاش‌دیرماق اوچون اؤزل بیر قانون چیخاران بیر اؤلکه‌دن گلمه‌سی معنا‌لی‌دیر. بولقاریستان جمهوریتینی، اؤلکه‌سین‌دکی آزلیق‌لارین سیاسی حاق‌لارینی قیسیدلاما مقصدی داشییان و آوروپا قوراللار سیستمینه تمل‌دن ضد بو جور اویقولاما‌لاردان وازگئچمه‌یه دعوت ائدیریک."
بولقار باخانلیغین آچیقلاماسیندا یئر آلان مادی تشویق وعدی کیمی ادعا‌لارین گئرچک‌لره اویمادیغینی ایفاده ائدن موفتواوغلو، تورکیه‌نین هئچ بیر دؤولتین ایچ ایشلرینه قاریشماسی‌نین دا سؤز قونوسو اولمادیغینی بیلدیردی.
موفتواوغلو، آچیقلاماسیندا، "تورکیه جمهوریتی، بو گونه قدر اولدوغو کیمی، اؤلکه‌سینده اولان بوتون بولقاریستان جمهوریتی وطنداش‌لاری‌نین بولقاریستان سئچیم‌لرینده سس وئره‌بیلمک اوچون لازیم اولان ان ایده‌آل شرایطی تامین ائتمه‌یه داوام ائده‌جک" ایفاده‌سینه یئر وئردی.
